google/wiki40b huggingface dataset:
बंगदर्शन

बंगदर्शन एक बांग्ला की मासिक साहित्यिक पत्रिका थी जिसे बंकिम चन्द्र चट्टोपाध्याय ने सन् १८७२ में प्रकाशित करना आरम्भ किया। अप्रैल, सन् १८७६ तक वे ही इस पत्रिका के सम्पादक रहे। इसकी अधिकांश रचनाएँ वे स्वयं लिखते थे। वन्दे मातरम् सबसे पहले इसी पत्रिका में छपा था, बाद में आनन्द मठ में आया।
चोका

चोका जापानी कविता की एक शैली है। ये लम्बी कविताएँ हैं। जापान के सबसे पहले कविता-संकलन मान्योशू में २६२ चोका कविताएँ संकलित हैं, जिनमें सबसे छोटी कविता ९ पंक्तियों की है। चोका कविताओं में ५ और ७ वर्णों की आवृत्ति मिलती है। अन्तिम पंक्तियों में प्रायः ५, ७, ५, ७, ७ वर्ण होते हैं।
चोका पहली से तेरहवीं शताब्दी में जापानी काव्य विधा में महाकाव्य की कथाकथन शैली रही है। मूलत; चोका गाए जाते रहे हैं। इनका वाचन उच्च स्वर में किया जाता रहा है। यह प्राय: वर्णनात्मक रहा है। इसको एक ही कवि रचता है।
अनुसार योग

अनुसार योग योग की एक शैली है।
१०९९ ईसा पूर्व

१०९९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०९९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ताकाहामा कियोशी

ताकाहामा कियोशी (जन्म: २२ फ़रवरी १८७४- मृत्यु: ८ अप्रैल १९५९) एक जापानी कवि थे। क्योशि इनका उपनाम था।
डॉ॰ अंजली देवधर द्वारा हिन्दी मे अनुवादित ताकाहामा कियोशी का एक हाइकु-
एक स्त्री
एक टब में नहाती हुई
एक कौए की चाह बन गई!
नेपाली भाषा मे अनुवाद किया गया कियोशी का एक हाइकु
कुकुर सुत्यो
खुट्टाले शिर च्यापी
फूलको घर
सेलिन-2

आर्बिटर

आर्बिटर 700 किलो वज़न का होगा।

लैंडर

लैंडर 1,000 किलो वजन का होगा। इसमें 200 किलो पेलोड तक होंगे। अपने मिशन के लिए यह दो सप्ताह तक चलेगा।

रोवर

रोवर 100 किलो वजन का होगा। अपने मिशन के लिए यह दो सप्ताह तक चलेगा। अपने उपकरणों में से एक उपकरण दक्षिण कोरिया से होगा।
बालूमाक्षिका ज्वर

बालूमाक्षिका ज्वर (Sandfly Fever) अत्यंत सूक्ष्म विषाणु द्वारा होता है, जो फिल्टर के पार जा सकता है। यह तीव्र ज्वर संक्रामक होता है तथा अत्यंत दौर्बल्य छोड़ जाता है। फ्लिबॉटोमस पापाटेसाइ (Phlebotomus papatascii) नामक बालू की मादा मक्खी इसके विषाणु के वाहन का कार्य करती है। इसे फ्लिबॉटोमस ज्वर या पापाटेसाइ ज्वर भी कहते हैं।

परिचय

यह ज्वर पूर्वी गोलार्ध के नम प्रदेशों, विशेषकर भूमध्यसागर के आसपास, भारत के कुछ हिस्सों आदि, में विशेष रूप से फैला है। इस मक्खी की प्रजनन ऋतु के बाद ग्रीष्म में यह रोग अधिक फैलता है।
मादा बालूमक्खी जब इस रोग से पीड़ित व्यक्ति का रक्तपान करती है, तब इस ज्वर के विषाणु रक्त के साथ मक्खी के उदर में प्रविष्ट हो जाते हैं, जहाँ सात से दस दिनों के अंदर इनका उद्भवन होता है तथा इसके बाद वह बालूमक्खी जीवन पर्यंत रोगवाहिनी बनी रहती है। रोगी के रक्त में ये विषाणु सदैव नहीं रहते। केवल रोग के लक्षण प्रकट होने के 48 घंटे पूर्व से 24 घंटे बाद तक रहते हैं।
यह रोगवाहक मक्खी, जब किसी स्वस्थ व्यक्ति को काटती है तब इन विषाणुओं का एक समूह उसकी त्वचा के भीतर प्रविष्ट हो जाता है। वहाँ ये विषाणु शरीर की रक्षक सेना से लड़ते हैं तथा अपनी संख्यावृद्धि करते हैं। लगभग ढाई से पाँच दिनों के पश्चात्‌ व्यक्ति को यकायक सुस्ती, दौर्बल्य, चक्कर आना तथा उदर में कष्ट बोध होने लगता है। दूसरे दिन ठंडक के साथ ज्वर तीव्रता से 102° से 105° फारेनहाइट (38° सें. से 40-50° सें.) तक पहुँचता है। मस्तक के अग्र भाग में अत्यंत तीव्र पीड़ा, नेत्रगोलकों के पार्श्व में पीड़ा, मांसपेशियों तथा जोड़ों में दर्द, रक्ताभ मुखमंडल तथा तीव्र नाड़ीगति आदि, लक्षण ज्वर प्रकट हो जाते हैं। साधारणतया दो दिनों के पश्चात्‌ उतर जाता है, किंतु अत्यंत शैथिल्य और दौर्बल्य छोड़ जाता है। कुछ दिनों या सप्ताहों के पश्चात्‌ व्यक्ति पूर्ण स्वस्थ होता है।
यह ज्वर घातक नहीं होता। चिकित्सा भी कोई विशेष नहीं, केवल लाक्षणिक ही है।
बालूमक्खी का नाश, उसके संपर्क से बचाव तथा रोगी का उचित पृथक्करण ही इस रोग से बचाव के साधन हैं। यह मक्खी अत्यंत सूक्ष्म होती है तथा मनुष्यों के निवास के पास ही पौधों, दरारों तथा अँधेरे स्थानों में अंडे देती है। इन अंडों में लार्वा उत्पन्न होते हैं, जो ग्रीष्म ऋतु के प्रारंभ में मक्खी का रूप धारण कर लेते हैं। यह मक्खी केवल सूर्यास्त के पश्चात्‌ तथा सूर्योदय के पूर्व ही रक्तपान करती हैं तथा धरती के पास ही रहती है। ऊपरी खंड के शयनकक्ष कुछ सुरक्षित होते हैं। मसहरी अत्यंत बारीक जाली की होनी चाहिए। डाइमेथिल थैलेट, डाइब्यूटिल थैलेट, बेंज़ील बेंज़ीएट आदि औषधियाँ अनावृत त्वचा पर लगाने से भी मक्खी दूर रहती है। दीवारों आदि पर डी. डी. टी. के छिड़काव द्वारा रोगी के पास बालूमक्खी को पहुँचते से रोकना रोग से बचाव के लिए आवश्यक है।
कांच तंतु

निर्माण विधि

प्लैटिनम धातु के बने प्यालों के पेंदे के अति सूक्ष्म छिद्रों से द्रवित कांच अति संपीडित जलवाष्प, या वायु, द्वारा निकलने पर और शीघ्रता से खींचने पर कांच तंतु बनता है। कर्षण करने की गति प्राय: ६,००० फुट प्रति मिनट होती है। प्रत्येक तंतु की अनुप्रस्थ काट वृत्ताकार होती है और इसका व्यास ०.०००५ से ०.०००३ इंच तक होता है, इसकी लंबाई ६ से १५ इंच तक होती है। छिद्रों के नीचे वाहकपट्ट (Conveyor) पर तंतु संगृहीत होते हैं। इन संगृहीत तंतुओं को ही कांच की रुई (glass wool) कहा जाता है। कांच की रुई को दवा और नमदे की भाँति जमाकर कांच के बहुत कोमल कंबल भी बनाए जाते हैं। कांच वस्त्र के निर्माण के लिए आध इंच के व्यास की कांच की गोलियाँ बना ली जाती हैं। इन गोलियों को विद्युत भट्ठी में द्रवित किया जाता है और प्लैटिनम धातु के प्यालों के अति सूक्ष्म छिद्रों से निकालकर तंतुओं को अति शीघ्रता से और बिना किसी ऐंठन के, कर्षण यंत्र के तकुआ द्वारा खींचा जाता है। आधुनिक कर्षण प्रणाली में अनेक (२०० से अधिक) तंतुओं को मिलाकर एक तंतु बनाया जाता है जहाँ पूर्वोक्त रीति से बने १०-१२ तंतुओं को मिलाकर एवं बटकर भिन्न प्रकार के कांच के सूत बनाए जाते हैं। अंत में बुनने की साधारण मशीनों पर सूती और रेशमी वस्त्रों के सदृश ही बुने जाते हैं। ये वस्त्र देखने और छूने में, रेशमी वस्त्रों के समान होते हैं।

गुण

कांच तंतु पर रासायनिक अम्लों एवं क्षारों का कोई प्रभाव नहीं पड़ता। कांच की भाँति केवल हाइड्रोक्लोरिक अम्ल से इसका संक्षारण होता है। यह ६०० डिग्री सेंटीग्रेड तक के ताप को सहन कर सकता है और इस ताप पर यह कोमल हो जाता है। बिना कते तंतु की अपेक्षा कते तंतु और उनकी अपेक्षा कांच वस्त्र कहीं अधिक ताप सहन कर सकते हैं। कांच तंतु में किसी प्रकार के कीड़े नहीं लगते और कांच वस्त्र को अम्ल, साबुन अथवा केवल जल से धोकर साफ किया जा सकता है। रंगीन कांच से रंगीन धागे और रंगीन वस्त्र निर्मित हो सकते हैं। ये रंग टिकाऊ एवं पक्के होते हैं। कांच तंतु गरमी या ठंड रोकने के लिए भी उपयुक्त हैं, क्योंकि ये उत्तम असंचालक हैं। विशेष कांच द्वारा उत्पादित कांच तंतु विद्युत के लिए भी उत्तम विसंवाहक (insulator) हैं। कांच तंतु ध्वनि को भी आगे बढ़ने से रोकता है। उत्तम ध्वनि संहारक होने के कारण इसका उपयोग ध्वनिकी (Acoustics) होता है। कांच वस्त्रों से पर्दे, मेज के कपड़े और नेकटाई आदि बनाए जाते हैं। कांच तंतु में तनाव शक्ति बहुत अधिक होती है, अत: किसी वस्तु में अधिक तनाव शक्ति लाने के लिए प्लास्टिक के भीतर कांच तंतु रख दिए जाते हैं और विशेष पीडन क्रिया से उसमें अधिक तनाव शक्ति आ जाती है। ऐसी वस्तुओं का उपयोग हवाई जहाज के काया निर्माण में विशेष रूप से हो रहा है।
सिंड़ा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

सिंड़ा उपजिला बांग्लादेश के पूर्वी भाग में, राजशाही विभाग के नाटोर जिले में स्थित है।
सुनीता-मगही का प्रथम उपन्यास

उपन्यास की कथावस्तु

‘सुनीता’ 1930 के दशक में लिखा गया एक सामाजिक और क्रांतिकारी उपन्यास है। उपन्यास की नायिका सुनीता एक उच्च जाति वाले एक सभ्रांत परिवार की लड़की है। परिवार वाले उसका विवाह एक जाति-समाज के एक धनी लेकिन वृद्ध व्यक्ति से कर देते हैं। सुनीता इस अनमेल विवाह को पसंद नहीं करती है। बचपन से ही उसका लगाव गांव के एक निम्न जाति के लड़के के साथ रहता है जो युवावस्था में आपसी प्रेम में परिणत हो चुका है। वह परिवार-समाज द्वारा की गई शादी का बंधन तोड़कर अपने निम्न जातीय प्रेमी के चली जाती है। सुनीता का यह कदम उसके परिवार-समाज को बर्दाश्त नहीं होता है। उसके बिरादरी वाले कचहरी में मुकदमा दायर कर सुनीता और उसके प्रेमी को दंडित कराना चाहते हैं। सुनीता इस सामाजिक और कानूनी हमले का प्रतिवाद करती है। बड़ी बहादुरी से वह समाज और मुकदमे का सामना करती है और अंततः विजयी होती है।

उपन्यास की आलोचना

‘सुनीता’ उपन्यास पर पहली परिचयात्मक समीक्षा सुप्रसिद्ध भाषाविद् सुनीति कुमार चटर्जी ने लिखी है। अप्रैल 1928 के ‘द मॉडर्न रिव्यू’ में वे लिखते हैं, ‘दक्षिण बिहार की मगही भाषा में अपनी तरह का यह पहला प्रकाशन है जिसके द्वारा हमारे समक्ष एक भयावह सामाजिक बुराई का उद्घाटन होता है। मगही समाज के जिन कुछ पहलुओं की तस्वीर इस कहानी में चित्रित की गई है, निःसंदेह वे अत्यंत विश्वनीय हैं, लेकिन इसमें चरित्रों का बहुत अधिक विकास नहीं हो सका है। यह एक छोटा-सा काम है परंतु प्राथमिक तौर पर भाषाई दृष्टि से बेशकीमती है। ...एक कृति के रूप में इस मौजूदा प्रयास को आने वाले दिनों में भारतीय भाषा और सामाजिक नृवंशविज्ञान के छात्रा निश्चित रूप से याद करेंगे क्योंकि इसमें भाषाई और सामाजिक तथ्यों का संग्रहण है।’
हिन्दी भाषीय विद्यालय

हिन्दी भाषीय विद्यालय ऐसा भाषा शिक्षण संस्थान हैं जहाँ विशेष रूप से हिन्दी को विदेशी भाषा के रूप में अन्य भाषा के बोलने वालों को शिक्षा दी जाती है। कई प्रकार के हिन्दी भाषीय विद्यालय मौजूद हैं जो शाखा, लक्षित विद्यार्थी, शिक्षण प्रणाली, सभ्यता वातावरण और वैकल्पित पाठ्यक्रम पर आधारित हैं।

आरंभ

मानक हिन्दी ऐसी भाषा है जिसे दिल्ली, उत्तर प्रदेश, उत्तराखण्ड, छत्तीसगढ़, हिमाचल प्रदेश, बिहार, झारखण्ड, मध्यप्रदेश, हरयाणा और राजस्थान के लोग व्यापक रूप से बोलते हैं। 2008 से हिन्दी पढ़ाने वालों की माँग में वृद्धि हुई है, विशेष रूप से न्यू जर्सी और कन्नेक्टिकट के क्षेत्रों में।

मुख्य त्योहार

हिन्दी विद्यालयों में साधारण रूप से हिन्दू त्योहारों पढ़ाई के रूप में मनाया जाता है। इनमें प्रमुख रूप से दीपावली, होली आदि शामिल हैं।

पाठ्यक्रम

आम तौर से हिन्दी विद्यालय में पश्चिमी और भारतीय संस्कृति में समन्वय करके पाठ की शिक्षा दी जाती है। इन विद्यालयों में संस्कृत और देवनागरी की शिक्षा पर ज़ोर दिया जाता है।
१७२१ ईसा पूर्व

१७२१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७२१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जेम्स प्रथम (स्कॉटलैंड)

James I (late July 1394 – 21 February 1437), King of Scotland from 1406, was the son of King Robert III and Annabella Drummond। जेम्स प्रथम (१३९४ - १४३७) स्काट्लैंड का राजा और राबर्ट तृतीय का एकमात्र पुत्र था।
जब वह विद्याध्ययन के लिये फ्रांस जा रहा था तो मार्ग में इंगलिश सामुद्रिक छापामारों ने उसे २२ मार्च १४०६ ईo में बंदी बना लिया, तथा हेनरी चतुर्थ के शासन में वह इंग्लैंड के कारागार में १८ वर्ष तक रहा। इसी वर्ष अपने पिता की मृत्यु पर वह स्काट्लैंड का नाममात्र का शासक बना। उसके बंदीकाल में स्काटलैंड का शासन उसके चाचा ड्यूक और अल्बनी के हाथ में था। १४२४ ईo में अच्छी धनराशि के बदले स्काटलैंड निवासियों द्वारा मुक्त कराया गया। सोमरसेट के ड्यूक की कन्या ज़ेनब्यूफर्ट जेम्स का विवाह १४२४ ईo में और उसी वर्ष उसका राज्याभिषेक भी हुआ। जेम्स ने राजनीतिक एवं वैधानिक सुधारों का उपयोग कर एक वैधानिक राजतंत्र का सूत्रपात किया। विद्रोही सामंतों के प्रति कठोर कदम उठाए तथा अल्बनी के नए ड्यूक को अपदस्थ किया। शक्तिशाली शासक होने के कारण उसके शत्रु अधिक हो गए। सर राबर्ट ग्रैहम ने २१ फरवरी १४३३ ईo को उसका वध कर डाला क्योंकि जेम्स ने उसे निष्कासन का दंड दिया था। जेम्स की ख्याति उसकी काव्यरचना पर भी अंशत: निर्भर करती है। 'द् किंग्स क्वैर' उसकी प्रसिद्ध रचना है।
सेन्दाई

भूगोल

सेन्दाई 38°16'05" उत्तर एवं 140°52'11" पूर्वी अक्षांश में स्थित है। शहर का क्षेत्रफल 788.09 किमी² है, और यह प्रशांत महासागर से ओयु पर्वत तक फैला हुआ है, जोकि मियागी प्रांत की पूर्वी और पश्चिमी सीमाएं हैं। नतीजतन, शहर का भूगोलिक परिदृश्य काफी विविधपूर्ण है। जैसे पूर्वी सेन्दाई एक मैदानी क्षेत्र है, शहर का केंद्र पहाड़ीनुमा है, और पश्चिमी क्षेत्र पर ऊंची पर्वतमालयें हैं। शहर का सबसे ऊंचा स्थान फ़नगाटा पर्वत है, जोकि समुद्रतल से 1,500 मीटर (4,921 फीट) ऊंचा है। हिरोसे नदी (広 瀬 川 हिरोसे-गावा) सेन्दाई में 45 किलोमीटर (28 मील) तक फैली हुई है। नदी के प्राकृतिक नहर का उपयोग कर इसके किनारे सेन्दाई किला बनाया गया था। 1950 के दशक तक नदी में अक्सर बाढ़ आया करती थी, लेकिन 1960 और 1970 के दशक में बनाये गये बांधों के कारण यह अब कभी-कभी ही आते है।
सेंडाइ में एक आर्द्र उप-उष्णकटिबंधीय (कोपेन सीएफए) जलवायु हैं, इसीलिये यहाँ न तो टोक्यो की तरह बहुत गर्म गर्मियाँ होती हैं, और न ही साप्पोरो की तरह सर्दियों में बर्फबारी होती हैं। हलांकि महत्वपूर्ण मौसमी अन्तर बरकरार रहता है, सर्दियाँ शांत और अपेक्षाकृत शुष्क होती हैं, जिसमें जनवरी का औसत तापमान 1.5 डिग्री सेल्सियस (34.7 डिग्री फ़ारेनहाइट) तक चला जाता हैं। ग्रीष्मकाल में औसतन तापमान 24.1 डिग्री सेल्सियस (75.4 डिग्री फारेनहाइट) तक चला जाता है। शहर में तुफान (टाइफ़ून) बहुत कम ही आते है। यहाँ 10 सेंटीमीटर (4 इंच) से अधिक वर्षा वाले औसतन केवल 6 दिन ही होते है।

जनसांख्यिकी

2005 में, शहर की अनुमानित आबादी 1,028,214 थी और जनसंख्या घनत्व 1,304.10 व्यक्ति प्रति किमी² था। शहर का कुल क्षेत्रफल 788.09 किमी² हैं। इस समय शहर के अधिकांश आबादी ट्रेन और मेट्रो स्टेशनों के करीब शहरी क्षेत्रों में बसते हैं। सेन्दाई में औसत आयु 38.4 है, जो इस शहर को जापान के सबसे कम औसत आयु वाले शहरों में से एक बना देता है।

अर्थव्यवस्था

सेन्दाई तोहोकु क्षेत्र की अर्थव्यवस्था का केंद्र है, और यह क्षेत्र के रसद और परिवहन का अड्डा है। 2010 में सेन्दाई महानगर क्षेत्र की जीडीपी, 61.7 यूएस डॉलर बिलियन थी। शहर की अर्थव्यवस्था खुदरा बाजारा और सेवाओं पर निर्भर करती है, रोज़गार का लगभग दो तिहाई हिस्सा इन्हीं दो उद्योग से आता हैं। 2016 में सेन्दाई के लिए अनुमानित सकल उत्पादन 45.4 मिलियन अमेरिकी डॉलर थी। क्षेत्र में वार्षिक वस्तु की बिक्री लगभग 73.5 मिलियन अमेरिकी डॉलर तक पहुंचती है, जबकि विनिर्मित सामान की मात्रा 10 अरब अमेरिकी डॉलर तक पहुंचती है। तोहोकु इलेक्ट्रिक पावर, बिजली के एक प्रमुख क्षेत्रीय सप्लायर, का मुख्यालय सेन्दाई में है। 2016 में, सेन्दाई पर्यटन ने अनुमानित 2.229 मिलियन आगंतुकों को आकर्षित किया।
सीपीयू शिल्पों की तुलना

कम्प्यूटर शिल्प (Computer architecture) को प्रायः 8, 16, 32, or 64 बिट आदि के द्वारा समझा जाता है। किन्तु कम्प्यूटर शिल्प में इसके अलावा भी कुछ अन्य डेटा-साइज होते हैं।
ढाणी चुङोली

सीकर से सालासर रोड पर फागलवा से ३ किलोमीटर उतर में स्थित है | चेलासी के श्रीदान जी ने गांव को १८ वि ईस्वी में बसाया | वर्तमान में लगभग जनसंख्या ७०० है तथा लगभग १२५ घर है | प्राचीन श्री करणी माता का भव्य मंदिर स्थित है | उच्च प्राथमिक विद्यालय स्थित है | लगभग ४० व्यक्ति सरकारी सेवा में कार्यरत है | गांव की ६० % आबादी अनुसूचित जाति { रेगर व बलाई } है | लगभग २५% जाट तथा १५% चारण है |
पुरुषार्थ सिद्धयुपाय

पुरुषार्थ सिद्धयुपाय एक प्रमुख जैन ग्रन्थ है जिसके रचियता आचार्य अमृत्चंद्र हैं। आचार्य अमृत्चंद्र दसवीं सदी (विक्रम संवत) के प्रमुख दिगम्बर आचार्य थे। पुरुषार्थ सिद्धयुपाय में श्रावक के द्वारा धारण किये जाने वाले अणुव्रत आदि का वर्णन हैं पुरुषार्थ सिद्धयुपाय में अहिंसा के सिद्धांत भी समझाया गया हैं  

श्लोक

पुरुषार्थ सिद्धयुपाय में २२६ श्लोक हैं जिसमें से प्रथम श्लोक मंगलाचरण हैं।

अहिंसा

पुरुषार्थ सिद्धयुपाय में अहिंसा के सिद्धांत को विस्तार से समझाया गया हैं  इसमें श्रावक को हिंसा आदिक पापों से सावधान भी किया गया हैं।
वी गोपाल

व्यक्तिगत जीवन

उनका जन्म होशियारपुर, पंजाब मे हुआ था।

बाहरी कडियाँ

इंटरनेट मूवी डेटाबेस पर वी गोपाल
लूसी डेलानी

ल्यूसी ऐन डेलाने, जन्म लुसी बेरी (अं. 1830  1891 के बाद), एक अफ्रीकी अमेरिकी लेखक, पूर्व गुलाम, और कार्यकर्ता  थी, जो उनके 1891 कथन  फ्राम डार्कनैस कमथ द लाइट, या, स्ट्रगल्स फ़ॉर फ्रीडम के लिए उल्लेखनीय थी। वे  "स्वतंत्रता के मुकदमे" का एकमात्र पहला वर्णन हेऔर मुक्ति के बाद के बाद प्रकाशित दास कथाओं में से एक है।
इस संस्मरण ने अपनी माँ पोली बेरी की सेंट लुइस, मिसौरी में अपनी  और अपनी बेटी की दासता से स्वतंत्रता के लिए कानूनी लड़ाई के बारे में बताती हे। अपनी बेटी के मामले के लिए, बेरी एडवर्ड बेट्स, एक प्रमुख व्हिग राजनीतिज्ञ और जज और राष्ट्रपति अब्राहम लिंकन के तहत भावी अमेरिकी अटॉर्नी जनरल के समर्थन को आकर्षित किया।  उन्होंने लुसी एन बेरी के मुकदमे की अदालत में बकालत की  और फरवरी 1844 में जीता। उनके मामले सेंट लुईस में 1814 से 1860 में दायर 301 स्वतंत्रता दावे में से दो थे। बीसवीं शताब्दी के अंत में इसकी खोज की गई, केस फाइलें मिसौरी हिस्टोरिकल सोसायटी के थी और ऑनलाइन खोजी जा सकती हैं।

प्रारंभिक जीवन

कई दशकों तक  लुसी एन डेलैनी के बारे  में उनके संस्मरण के सिवाय कुछ ज्ञात नहीं था, लेकिन बीसवीं शताब्दी के अंत में, 1814-1860 में सेंट लुईस में 301 स्वतंत्रता सूट के लिए मामले फाइलों में दोनों और उसकी मां के सूट की खोज हुई। वाशिंगटन विश्वविद्यालय के सहयोग से सेंट लुईस सर्किट कोर्ट हिस्टोरिकल प्रोजेक्ट द्वारा बनाई गई एक खोज योग्य डेटाबेस में संबंधित सामग्री ऑनलाइन उपलब्ध है। इसके अलावा, विद्वानों ने तथ्यों को दस्तावेज करने के लिए डैलेने के संस्मरण से संबंधित सेंसस और अन्य ऐतिहासिक सामग्री में अनुसंधान किया है।
सेंट लुइस, मिसौरी में 1830 में गुलामी में जन्मी, लुसी एन बेरी, पोलि बेरी (जन्म समय पोली क्रॉक) और एक मूलाटो पिता की बेटी थी, जिनका नाम उस ने नोट नहीं किया था। उनकी दूसरी बेटी नैंसी भी थी। पॉली क्रोकेट और लुसी के पिता मेजर टेलर बेरी और उनकी पत्नी फ्रांसिस के स्वामित्व वाले दास थे। लुसी का कहना है कि पोली बेरी इलिनोइस, में आज़ाद पैदा हुई थी। लेकिन जब एक बच्ची ही थी गुलाम पकड़ने वालों ने उसका अपहरण कर लिया गया था  और मिसौरी में गुलाम मंडी में बेच दिया था।  (उसके स्वतंत्रता के सूट में, पोली बेरी ने यह प्रमाणित किया कि उसे यूसुफ क्रॉकेट द्वारा वेन काउंटी, केंटकी में एक गुलाम के रूप में रखा गया था और इलिनॉय में लाया गया था। वहां उन्होंने कई हफ्तों तक रुके थे जब उन्होंने घरेलू काम के लिए उसे लगा दिया था। इलिनॉय एक स्वतंत्र राज्य था, वह वहां रहते हुए  दास संपत्ति रखने का अधिकार खो बैठे थे, और पोली को मुक्त कर दिया जा सकता था। इस आधार पर उसे बाद में स्वतंत्रता मिली, क्योंकि गवाही देने लिए गवाह थे कि उसे इलिनोइस में एक गुलाम के रूप में अवैध तरीके से रखा गया था।
सदिया

भूगोल

सदिया वन से ढके हिमालय के निचले पहाड़ों से घिरे १२३ मीटर (४०४ फ़ुट) की ऊँचाई पर एक घास वाले मैदान पर स्थित है। यह क्षेत्र सोतफ़ूल नामक एक चमेली जैसे फूल के लिए प्रसिद्ध है। सदिया के समीप ब्रह्मपुत्र नदी (जो यहाँ पर दिहांग नदी कहलाती है) में उसकी दो मुख्य उपनदियाँ - लोहित नदी और दिबांग नदी - विलय होती हैं। इन संगमों के बाद स्थानीय ब्रह्मपुत्र की चौड़ाई बहुत अधिक है।
लालगनेश

लालगनेश (असमिया: লালগণেশ) असम के गुवाहाटी स्थित एक क्षेत्र है। यह गुवाहाटी शहर से थोड़ी दूर स्थित है।
लालगनेश एक पुराने मन्दिर के लिए प्रसिद्ध है। कई लोगों का मानना ​​है कि यहाँ पर मांगने से कोई भी इच्छा पूरी हो जाती है।
स्वामी केशवानन्द

परिचय

स्वामी केशवानन्द का जन्म राजस्थान के सीकर जिले में हुआ था।उन्होंने शिक्षा पंजाब प्रदेश फ़िरोज़पुर से प्राप्त की है।   villege mangloona, thsil=laxmangarh,    distik= sikar jati jat Dhaka thi
खसखस

खस या खसखस (Khus Khus) एक सुगंधित पौधा है। इसका वानस्पतिक नाम वेटिवीरिआ जिजेनिऑयडीज (Vetiveria) है जिसकी व्युत्पत्ति तमिल के शब्द वेटिवर से हुई प्रतीत होती है। यह सुगंधित, पतले एकवर्ध्यक्ष (Racemes) का लंबे पुष्पगुच्छवाला वर्षानुवर्षी पौधा है। इसकी अनुशूकी का जोड़ा सीकुररहित होता है, जिसमें से एक अवृंत और पूर्ण तथा दूसरा वृंतयुक्त और पृंपुष्पी होता है। अवृंत अनुशूकि में बारीक कंटक होते हैं। इसका प्रकंद (rhizoma) बहुत सुगंधित होता है। प्रकंद का उपयोग भारत में इत्र बनाने और ओषधि के रूप में प्राचीन काल से हो रहा है। पौधे की जड़ों का उपयोग विशेष प्रकार का पर्दा बनाने में होता है जिसे ‘खस की टट्टी’ कहते हैं। इसको ग्रीष्म ऋतु में कमरे तथा खिड़कियों पर लगाते हैं और पानी से तर रखते हैं जिससे कमरे में ठंडी तथा सुगंधित वायु आती है और कमरा ठंडा बना रहता है। प्रकंद के वाष्प आसवन से सुगंधित वाष्पशील तेल प्राप्त होता है जिसका उपयोग इत्र बनाने में होता है। फूलों की गंध को पकड़ रखने की इसमें क्षमता पर्याप्त होती है।
यह सघन गुच्छेदार घास राजस्थान एवं भारत के अन्य राज्यों में स्वजात उगती पाई जाती है। राजस्थान में भरतपुर तथा अजमेर जिलों में यह खूब उगती है। इस पादप के मजबूत डंठल प्रकद से निकले हुए लगभग 2 मीटर तक ऊंचे, सघन गुच्छों में, मजबूत स्पंजी जड़ों वाले होते हैं। इसकी जड़ों से प्राप्त तेल इत्र उद्योग में प्रसाधन सामग्री बनाने व साबुन का सुगंध प्रदान करने में प्रयुक्त होता है। खस तेल का अध्याम, शूल व दुराग्राही उल्टियों में वातानुलोमक के रूप में प्रयोग होता है। यह उद्दीपक, स्वेदनकारी व शीतलक माना जाता है। इसके अतिरिक्त आमवात, कटिवेदना व मोच में भी इससे मालिश करने पर आराम मिलता है।
१५९५ ईसा पूर्व

१५९५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५९५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
टी एस एलियट

कृतियां

यद्यपि आपका पहला काव्यसंग्रह 'प्रफ्रूॉक ऐंड अदर आब्जॅरवेशंस' १९१७ में प्रकाशित हुआ, तथापि आपको वास्तविक ख्याति 'द वेस्टलैंड' (१९२२) द्वारा प्राप्त हुई। मुक्त छंद में लिखे तथा विभिन्न साहित्यिक संदर्भो एवं उद्धरणों से पूर्ण इस काव्य में समाज की तत्कालीन परिस्थिति का अत्यंत नैराश्यपूर्ण चित्र खींचा गया है। इसमें कवि ने जान बूझकर अनाकर्षक एवं कुरूप उपमानों का प्रयोग किया है जिससे वह पाठकों की भावना को ठेस पहुँचाकर उन्हें समाज की वास्तविक दशा का ज्ञान करा सके। उसके मत में संसार एक 'मरूभूमि' है-आध्यात्मिक दृष्टि से अनुर्वर तथा भौतिक दृष्टि से अस्त व्यस्त। इसके बाद की रचनाओं में हमें एक दूसरा ही दृष्टिकोण मिलता है जो धार्मिकता की भावना से पूर्ण है और जिसका चरम विकास 'ऐश वेन्सडे' (१९३०) और 'फ़ोर क्वार्टेट्स' (१९४४) में हुआ।
आलोचना के क्षेत्र में आपका सबसे महत्वपूर्ण कार्य १७वीं शताब्दी के लेखकों, विशेषकर डन तथा ड्राइडेन की खोई हुई प्रतिष्ठा का पुन: संस्थापन तथा मिल्टन एवं शेली की भर्त्सना करना रहा है। दांते की भी आपने नई व्याख्या की हैं। वैसे तो आपने कई सौ आलोचनाएँ लिखी हैं, परंतु 'द सैक्रेड वुड'(१९२०), 'द यूस ऑव पोएट्री ऐंड द यूस ऑव क्रिटिसिज्म' (१९३३) तथा 'आन पोएट्री ऐंड पोएट्स' (१९५७) विशेष उल्लेखनीय हैं।
आपने निम्नलिखित पाँच नाटकों की रचना की है: 'मर्डर इन द कैथीड्रल' (१९३५), 'फैमिली रियूनियन' (१९३९), 'द काकटेल पार्टी' (१९५०), 'द कान्फ़िडेंशल क्लाक' (१९५५), 'द एल्डर स्टेट्समैन' (१९५८)। ये सभी पद्य में लिखे गए हैं एवं रंगमचं पर लोकप्रिय हुए हैं। 'मर्डर इन द कैथीड्रल' पर फ़िल्म भी बन चुकी है।
जाम मोहम्मद यूसुफ

वे एक पाकिस्तानी राजनेता एवं पाकिस्तान के प्रांत बलोचिस्तान के पूर्व मुख्यमंत्री थे।
जलचालित मशीन

पिस्टनयुक्त अथवा बेलनदार प्रत्यागमनी (रेसिप्रोकेटिंग) और धुरे पर लगी पंखुड़ीयुक्त घूमनेवाली उन सब मशीनों को जलचालित मशीनें (Hydraulic machines) कहते हैं जो उच्च दाब के जल के माध्यम से बड़ी ही मंद गति से चलती हैं। मंद गति से चलने के कारण इनकी चाल पर बड़ी सरलता से सही सही नियंत्रण रखा जा सकता है।
हविस तथा लिफ्ट (Hoists and lifts), क्रेन और जैक (Cranes and Jacks), गढ़ाई का दाब यंत्र, गढ़ाई प्रेस (Forging Press), रिबेट (Rivet) प्रेस, छेद करने (punching) और प्लेट मोड़ने के जलचालित यंत्र, परीक्षण यंत्र (Testing machines), जल शक्ति चालित इतस्ततोगामी इंजन (reciprocating engine) एवं अन्य बहुत से यंत्र जलचालित बनाये जाते हैं।

जलचालित यंत्रों का सिद्धांत

सभी जलचालित यंत्रों का सिद्धांत एक है और वह है पास्कल का सिद्धान्त। हाइड्रालिक प्रेस एवं अन्य जलचालित मशीने इसी सिद्धान्त पर चलतीं हैं।

जलचालित अन्य यंत्र

बंदरगाह में समुद्री पानी के कई टन भारवाले दरवाजों को, जिनपर समुद्री पानी का भी अमित दबाव पड़ता है, खोलने और बंद करने के लिये पिस्टन बेलन युक्त यंत्रों का प्रयोग होता है। इन बेलनों की चाल 12-13 फुट तक होती है। समुद्री पानी और बड़े बड़े बाँधों के स्लूइस वाल्व (sluice valve) भी, जिनका व्यास लगभग 60 इंच तक होता है, इन्हीं यंत्रों द्वारा खोले तथा बंद किए जाते हैं। इन यंत्रों की बनावट क्रेन यंत्रों के सिलिंडर और बेलनों से बहुत साम्य रखती है। स्टेशनों पर रेलगाड़ियों को प्लैटफार्मों के अंत में टक्कर लगाने से रोकने के बफर (buffer), रेल के इंजनों की मरम्मत करते समय उनके चक्वों को उतारने और चढ़ाने के लिये तथा कई प्रकार के ब्रेक भी इन्हीं सिद्धांतों पर बने होते हैं। इंजनों का परिक्षण करने के लिये डाइनेमोमीटर के कुछ यंत्र भी जल या तेल की दाब शक्ति से अपना काम करते हैं, जिससे पता चलता रहता है कि किसी विशेष समय पर इंजन कितना खिंचाव प्रस्तुत कर रहा है। इंजनों ओर रेलगाड़ियों के चक्कों में, उनके धुरों को मजबूती से दबाकर बैठाने के लिये भी, जलशक्ति-चालित प्रेसों का प्रयोग किया जाता है।